**Ny chefkonsulent til ATV**

**Akademiet for de Tekniske Videnskaber (ATV) styrker organisationen med ansættelsen af Vibeke Schrøder som ny chefkonsulent.**

Akademiet for de Tekniske Videnskaber (ATV) har pr. 1. april 2015 ansat Vibeke Schrøder som chefkonsulent. Vibeke Schrøder er 46 år, cand.scient i kulturgeografi og har et særdeles grundigt kendskab til forskningspolitik og forskningsrådssystemet.

I ATV vil hun få en nøglerolle i implementeringen af Akademiets nye strategi og blandt andet blive projektleder for ATV’s Digitale Vismandsråd.

Hun kommer fra en stilling som seniorkonsulent i Danmarks Grundforskningsfond, hvor hun har været ansat de seneste otte år. Før det har hun været fuldmægtig i Forskningsministeriet, Forskningsstyrelsen og leder af styrelsens direktionssekretariat.

ATV er en uafhængig, medlemsdrevet tænketank med fokus på teknologiudvikling. ATV’s vision er, at Danmark skal være blandt verdens fem førende Science and Engineering-regioner – til gavn for fremtidens generationer.

**Yderligere oplysninger**

Lia Leffland, akademidirektør for ATV, telefon 41 17 59 59

Vibeke Schrøder, chefkonsulent, telefon 45 96 08 15

ATV’s hjemmeside [www.atv.dk](http://www.atv.dk)